

**„VZOR“**

**Rámcová dohoda o poistení majetku a finančnej hotovosti na 36 mesiacov**

uzavretá podľa ust. § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, podľa ust. § 788 a nasl. a § 51 zákona č. 40/1964 Zb. Občianskeho zákonníka v znení neskorších predpisov (ďalej len „rámcová dohoda“ alebo „dohoda“)

**Článok I.**

**Strany dohody**

1. **Poisťovateľ:** (doplní uchádzač)

Obchodné meno: .................................................

Sídlo: .................................................

Štatutárny orgán: .................................................

IČO: ..................................................

DIČ: ..................................................

IČ DPH: ..................................................

Zástupca na rokovanie

vo veciach zmluvných: ...................

Kontakt: e-mail: .................

tel.: ..................

Bankové spojenie:

Číslo účtu: ..................................................

IBAN: ..................................................

SWIFT: ..................................................

*(*ďalej len *„poisťovateľ“)*

1. **Poistník:**

Názov: **Univerzita Pavla Jozefa Šafárika v Košiciach**

Sídlo: Šrobárova 2, 041 80 Košice

Štatutárny orgán: prof. RNDr. Pavol Sovák, CSc. - rektor

IČO: 00397768

DIČ: 2021157050

IČ DPH: SK2021157050

Zástupca na rokovanie

vo veciach zmluvných: JUDr. Zuzana Gažová

Kontakt: e-mail: [zuzana.gazova@upjs.sk](mailto:zuzana.gazova@upjs.sk)

tel.: +421 918 640 816

Bankové spojenie: Štátna pokladnica

IBAN: SK 48 8180 0000 0070 0024 1770

SWIFT: SPSRSKBA

*(*ďalej len *„poistník“*)

(ďalej spolu len *„strany dohody“ alebo „účastníci dohody“)*

**Článok II.**

**Podklady pre uzatvorenie dohody**

Rámcová dohoda sa uzatvára v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov ako výsledok zadávania nadlimitnej zákazky s názvom predmetu: „**Poistenie majetku a finančnej hotovosti na 36 mesiacov**.**“**

**Článok III.**

**Právne predpisy**

Vzájomné vzťahy oboch strán dohody sa riadia ust. zákona č. 40/1964 Zb. - Občiansky zákonník v znení neskorších predpisov (ďalej len „Občiansky zákonník“), ust. zákona č. 18/1996 Z. z. o cenách v znení neskorších predpisov (ďalej len „zák. č. 18/1996 Z. z.“) a vyhláškou Ministerstva financií SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov (ďalej len „vyhl. č. 87/1996 Z. z.“) a zákona č. 343/2015 Z. z. o verejnom obstarávaní v znení a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a ďalšími právnymi predpismi, ktoré upravujú oblasť predmetu tejto dohody.

**Článok IV.**

**Predmet a účel rámcovej dohody**

1. Predmetom tejto dohody je úprava práv a povinností poistníka a poisťovateľa pri poistení hnuteľného a nehnuteľného majetku a finančnej hotovosti.
2. Účelom tejto dohody je upraviť podmienky efektívneho a hospodárneho zabezpečenia poistenia v súlade s touto dohodou a na základe postupu uvedeného v ust. § 83 zákona o verejnom obstarávaní.
3. Strany dohody sa dohodli, že poistenie musí spĺňať **minimálne rozsah plnenia poistenia uvedeného v ods. 5 tohto článku**. Jednotlivé plnenia tejto dohody sa budú realizovať na základe samostatných čiastkových poistných zmlúv, uzatvorených v súlade s čl. V. tejto dohody.
4. Táto dohoda sa vzťahuje na **poistenie nehnuteľných a hnuteľných  vecí a finančnej hotovosti** vo vlastníctve alebo v dočasnom užívaní poistníka
5. ktoré sú v čase podpisu tejto dohody vedené v účtovníctve alebo majetkovej evidencii a sú špecifikované **v Prílohách č. 1.1, 1.2 a 1.3 tejto dohody**,
6. ku ktorým poistník **získa** vlastníctvo alebo právo dočasného užívania po podpise tejto dohody.

(ďalej len „majetok“)

1. Poistenie zahŕňa rozsah poistenia uvedený v tejto dohode a vo Všeobecných poistných podmienkach poisťovateľa uvedených v **Prílohe č. 4,** ktorá sú neoddeliteľnou súčasťou tejto dohody, a to:
2. poistenie majetku pre prípad vzniku škody spôsobenej živelnými udalosťami (požiarom, priamym a nepriamym úderom blesku, explóziou, implóziou, pádom stromov, stožiarov a iných predmetov, spätným vystúpením vody alebo spodnou vodou, povodňou, záplavou, prívalom bahna, nárazom alebo zrútením lietadla alebo nákladu, atmosférickými zrážkami, snehom, námrazou, ľadovcom, ľadochodmi (t. j. škoda spôsobená v dôsledku deštruktívneho pôsobenia pohybujúcich sa ľadových krýh alebo ľadovej hmoty na poistenú vec), krupobitím, víchricou, zosuvom pôdy, zrútením skál alebo zeminy, zosuvom alebo zrútením lavíny, ťarchou snehu alebo v dôsledku námrazy, nárazom dopravného prostriedku, dymom, nárazovou vlnou, zemetrasením, vodou unikajúcou z prívodného alebo odvádzajúceho potrubia vodovodných zariadení a z vodovodných zariadení, hasiacim médiom samovoľne unikajúcim zo stabilného hasiaceho zariadenia, kvapalinou alebo parou unikajúcou z ústredného, etážového alebo diaľkového kúrenia, kvapalinou unikajúcou zo solárnych systémov alebo klimatizačných zariadení, chladiarenským médiom unikajúcim z chladiarenských zariadení a rozvodov, hasením, strhnutím alebo evakuáciou v dôsledku živelnej udalosti, nečistotami vnikajúcimi cez otvory, ktoré vznikli v dôsledku živelnej udalosti, krádežou poistených hnuteľných vecí, ku ktorej došlo v priamej súvislosti s vyššie uvedenými náhodnými živelnými udalosťami,
3. poistenie majetku pre prípad vzniku škody spôsobenej odcudzením (krádežou), lúpežou a vandalizmom,
4. Strany dohody sa zaväzujú, že za účelom plnenia tejto dohody sa budú riadiť ustanoveniami tejto dohody pri uzatváraní čiastkových poistných zmlúv, na základe ktorých sa poisťovateľ zaviaže poskytnúť poistníkovi dohodnuté poistenie a poistník sa zaviaže poisťovateľovi zaplatiť za dohodnuté poistenie dohodnutú cenu.
5. Bližší rozsah a spôsob poistenia sa riadi Všeobecnými poistnými podmienkami poisťovateľa uvedenými v Prílohe č. 4 k tejto dohode, ktorá je jej neoddeliteľnou súčasťou. Poistenie sa ďalej riadi príslušnými ustanoveniami Občianskeho zákonníka.
6. Poisťovateľ nemôže znížiť požadovaný rozsah poistenia svojimi Všeobecnými poistnými podmienkami, Osobitnými poistnými podmienkami (ďalej len „OPP“) ani zmluvnými dojednaniami. V prípade ak by Všeobecné poistné podmienky, OPP a zmluvné dojednania obsahovali výluky, ktoré by akýmkoľvek spôsobom menili alebo obmedzovali rozsah poistného krytia v rozsahu poistenia podľa tejto dohody, majú ustanovenia definované v rozsahu podľa tejto dohody prednosť pred akýmikoľvek ustanoveniami a výlukami obsiahnutými vo Všeobecných poistných podmienkach, OPP a zmluvných dojednaniach.
7. Sprostredkovateľskú spoločnosť zabezpečujúcu predmet poistenia pre poistníka určí poistník pred uzavretím čiastkových poistných zmlúv.

**Článok V.**

**Podmienky uzatvárania čiastkových poistných zmlúv**

1. Čiastkové poistné zmluvy budú uzatvárané v súlade s príslušnými právnymi predpismi, najmä Občianskym zákonníkom a touto dohodou. Súčasťou čiastkových poistných zmlúv budú vždy všeobecné poistné podmienky poisťovateľa pre poistenie, ktoré je predmetom tejto dohody, pričom ustanovenia uvedené v tejto rámcovej dohode majú prednosť pred ustanoveniami poistných podmienok poisťovateľa pre čiastkové poistenie vyplývajúce z čiastkových poistných zmlúv.
2. Čiastkové realizačné poistné zmluvy určia poistné obdobia a budú uzatvárané na dobu určitú podľa potrieb poistníka a podľa podmienok tejto rámcovej dohody.
3. Poistenie začína od dátumu vyznačeného v čiastkových poistných zmluvách ako začiatok poistenia a dojedná sa na dobu určitú v súlade s príslušnými platným a účinnými právnymi predpismi, najmä Občianskym zákonníkom a touto dohodou.
4. Poistník si vyhradzuje právo pripoistiť majetok alebo vyradiť z poistenia už poistený majetok v súlade s aktuálnym stavom a s potrebami poistníka, vyplývajúcich najmä z povinnosti poistníka poistiť majetok, obstaraný alebo zhodnotený z poskytnutých finančných prostriedkov Európskej únie cez európske štrukturálne a investičné fondy (EŠIF) alebo zo štátneho rozpočtu.
5. Zmeny, pri ktorých nastane zvýšenie alebo zníženie celkovej hodnoty poisteného majetku menej ako 5 %, nebudú mať vplyv na výšku poistného dohodnutého v čiastkových poistných zmluvách.
6. Zmeny, pri ktorých nastane zvýšenie alebo zníženie celkovej hodnoty poisteného majetku o 5 % a viac, budú mať vplyv na výšku poistného a budú riešené čiastkovými poistnými zmluvami alebo dodatkami k čiastkovým poistným zmluvám v súlade so zákonom o verejnom obstarávaní a touto dohodou.
7. Zmeny budú nahlásené v zmysle tohto odseku nasledovne:
8. novonadobudnutý majetok poistníka bude poistený od dátumu jeho nadobudnutia,
9. ďalší majetok daný do správy, dočasného užívania alebo držby poistníkovi od dátumu získania tohto majetku v zmysle zmluvy, na základe ktorej sa tento majetok získal,
10. vyradený majetok bude vyňatý z poistenia ku dňu jeho vyradenia,

pričom tieto skutočnosti budú zohľadnené vo výške poistného.

1. V prípade nadobudnutia vlastníckeho práva alebo držby k majetku, ktorý má byť predmetom poistenia podľa tejto dohody po začiatku účinnosti tejto dohody, je poistník povinný do desiatich (10) pracovných dní zaslať poisťovateľovi písomnú prihlášku do poistenia. Poistné krytie sa na tento majetok poistenia vzťahuje odo dňa uvedeného v prihláške.
2. V prípade zániku vlastníckeho práva alebo dočasného užívania poistníka k majetku, ktorý je predmetom poistenia podľa tejto dohody je poistník povinný podať do desiatich (10) pracovných dní odo dňa zániku vlastníctva alebo dočasného užívania podľa tohto odseku dohody poisťovateľovi písomnú odhlášku z poistenia.
3. Majetok, ktorý má poistník poistený v inej poisťovacej spoločnosti, ako u poisťovateľa sa bude poisťovať u poisťovateľa na základe čiastkových poistných zmlúv podľa tejto dohody až po vypovedaní a následnom skončení platnosti existujúcich poistných zmlúv uzavretých s inými poisťovacími spoločnosťami.
4. Majetok, ktorý je poistený u poisťovateľa, sa môže prepoistiť v zmysle podmienok stanovených v tejto rámcovej dohode s účinnosťou najskôr od prvého dňa mesiaca nasledujúceho po mesiaci, v ktorom došlo k nadobudnutiu účinnosti tejto dohody. Po zániku platnosti existujúcich poistných zmlúv, uzatvorených medzi poistníkom a poisťovateľom, sumu nespotrebovaného poistného zo zaniknutých poistných zmlúv je poisťovateľ povinný vrátiť poistníkovi v lehote do 30 kalendárnych dní odo dňa nadobudnutia účinnosti novej čiastkovej poistnej zmluvy podľa tohto odseku dohody.
5. Súčasťou každej čiastkovej poistnej zmluvy musí byť vyúčtovanie poistného pre jednotlivé druhy poistenia na príslušné poistné obdobie.
6. Miesta poistenia, resp. územná platnosť poistenia majetku alebo riziká budú špecifikované v čiastkových poistných zmluvách tak, aby neodporovali ustanoveniam tejto dohody.

**Článok VI.**

**Osobitné dojednania pre poistenie majetku podľa čl. IV ods. 5 písm. a) dohody**

1. Strany dohody sa dohodli, že poistenie majetku podľa čl. IV ods. 5 písm. a) dohody sa vzťahuje aj na:
2. úmyselné poškodenie a úmyselné zničenie poistenej veci, ak úmyselné konanie smerovalo k poškodeniu alebo zničeniu poisteného majetku, proti osobe poisteného alebo proti osobe vlastníka poisteného majetku,
3. spevnené plochy a úpravy územia, optické a elektrické rozvody, inžinierske siete a oplotenia,
4. mobiliár – majetok nachádzajúci sa v exteriéroch (napr. lavičky, smetné koše, ihriská a pod.),
5. veci upevnené na vonkajšej strane budov,
6. rozostavané stavby, dokončené budovy a stavby, ktoré nie sú odovzdané do užívania budovy a stavby počas doby ich rekonštrukcie, evidované na účte 042 – Obstaranie dlhodobého hmotného majetku,
7. budovy na ktorých prebiehajú stavebné úpravy vrátane vecí v týchto budovách uložených,
8. náklady na vypratanie a vyčistenia poisteného objektu, vrátane strhnutia stojacích častí, odvozu sutiny a ostatného odpadu na najbližšiu skládku za účelom ďalšieho nakladania v súlade so zák. č. 79/2015 Z. z. o odpadoch a o zmene a doplnení niektorých zákonov v znení neskorších predpisov,
9. náklady nevyhnutné na stavebné úpravy a na montáž a demontáž ostatných nepoškodených poistených vecí, vykonaných v súvislostí so znovu obstaraním alebo opravou vecí poškodených, zničených alebo stratených pri poistnej udalosti,
10. ak ide o škodu na poistených veciach spôsobenú vodou z vodovodného zariadenia, táto zahŕňa aj škodu vzniknutú v interiéroch budov na privádzacom vodovodnom potrubí, vrátane zariadení pripojených na potrubie, potrubí klimatizačných zariadení, potrubí horúcovodného alebo parného kúrenia, teplovodných čerpadiel, solárnych systémov, pokiaľ ku škode došlo následkom prasknutia alebo zamrznutia potrubia; poistenie sa vzťahuje aj na škodu spôsobenú spätným vystúpením vody z kanalizačného potrubia a spôsobené vodou vnikajúcou do budov a stavieb následkom zvýšenia hladiny podzemnej vody, ktoré nebolo spôsobené povodňou alebo záplavou.
11. Dojednáva sa, že v rámci poistenia podľa tohto článku dohody je poistený aj majetok, ktorý je obstaraný z finančných prostriedkov fondov Európskej únie a štátneho rozpočtu.
12. V prípade sériovej poistnej udalosti bude spoluúčasť odpočítaná z poistného plnenia len raz. Pod sériovou poistnou sa pre účely tejto dohody rozumie viac po sebe nasledujúcich škôd na jednej poistenej veci evidovanej pod jedným inventárnym číslom, ktoré majú spoločnú príčinnú súvislosť.
13. Strany dohody sa dohodli, že v prípade, ak budú orgány verejnej moci (najmä príslušné pamiatkové úrady) žiadať zachovanie pôvodných stavebných materiálov, stavebných postupov a umeleckých súčastí na pamiatkovo chránených predmetoch poistenia postihnutých poistnou udalosťou, poisťovňa sa zaväzuje preplatiť aj zvýšené náklady, ktoré z tohto dôvodu vznikli.
14. Strany dohody sa dohodli, že poisťovňa je povinná likvidovať poistné udalosti aj na základe rozpočtov vypracovaných na základe platných cenníkov vyhotovených pomocou softvérov pre profesionálne oceňovanie a riadenie v stavebnej výrobe (ODIS, Cenkros), bez potreby doloženia faktúr.
15. Pod pojmom nová cena sa rozumie cena, za ktorú je možné na danom mieste a v danom čase rovnakú vec kúpiť alebo porovnateľnú vec získať. Ide o veci rovnakého druhu a účelu.
16. Záplavou sa pre účely tejto dohody rozumie vytvorenie súvislej vodnej plochy, ktorá určitú dobu stojí alebo prúdi v mieste poistenia.
17. Povodňou sa pre účely tejto dohody rozumie definícia povodne v zmysle zákona č. 7/2010 Z. z. o ochrane pred povodňami v znení neskorších predpisov, a to najmä prechodné výrazné zvýšenie hladiny vodného toku, pri ktorom bezprostredne hrozí vyliatie vody z koryta vodného toku alebo sa voda z koryta vodného toku už vylieva; platí to aj na stav, pri ktorom je dočasne zamedzený prirodzený odtok vody zo zrážok a dochádza k zaplaveniu vnútornými vodami. Zároveň sa pre účely tejto dohody povodňou rozumie aj vyhlásenie II. stupňa povodňovej aktivity (stav pohotovosti) alebo vyhlásenie III. Stupňa povodňovej aktivity (stav ohrozenia) v zmysle platných a účinných právnych predpisov.
18. Strany dohody sa dohodli, že pri poistení podľa článku zmluvy sú kryté aj následné škody.
19. Dojednáva sa, že poistenie sa vzťahuje aj na škodu spôsobenú lokálnym turbulentným charakterom vetra, vírmi vertikálneho alebo horizontálneho smeru, prípadne účinkami malo priestorových turbulentných vírov s malým polomerom a krátkou dobou trvania, ktoré sa vyskytli v bezprostrednej blízkosti poškodeného objektu a na vznik škody mali zásadný vplyv. Pri poškodení veci z uvedených príčin nie je rozhodujúce pre posudzovanie vzniku poistnej udalosti aká rýchlosť vetra bola zaznamenaná v najbližšej meracej stanici SHMÚ, ale rozhodujúcim ukazovateľom je prejav lokálneho deštrukčného účinku vetra na poškodenie veci.
20. Dojednáva sa, že pri poistení na novú cenu nebude poisťovňa uplatňovať princíp podpoistenia.

**Článok VII.**

**Osobitné dojednania pre poistenie majetku podľa čl. IV ods. 5 písm. b) dohody**

1. Poistenie majetku pre prípad vzniku škody spôsobenej odcudzením (krádežou) a lúpežou  zahŕňa poistné udalosti, pri ktorých sa páchateľ zmocnil poistenej veci tak, že

* do miesta poistenia sa dostal tak, že ho otvoril nástrojom alebo náradím, ktoré nie je určené na jeho riadne otvorenie,
* do miesta poistenia sa dostal iným preukázateľne násilným spôsobom,
* v mieste poistenia sa skryl, po jeho zamknutí sa veci zmocnil a pri jeho opustení zanechal po sebe stopy, ktoré môžu byť použité ako dôkaz pri vyšetrovaní PZ SR,
* miesto poistenia otvoril originálnym kľúčom, ktorého sa zmocnil krádežou vlámaním alebo lúpežným prepadnutím alebo legálne zhotoveným duplikátom,
* do schránky, ktorej obsah je poistený sa dostal alebo ju otvoril nástrojom, ktorý nie je určený na jej riadne otvorenie,
* pri krádeži páchateľ preukázateľne prekonal prekážku alebo opatrenie chrániace poistenú vec pred krádežou,
* pri krádeži sa páchateľ zmocnil poistenej veci, ktorú mal zamestnanec poistníka alebo iná poverená osoba poistníka pri sebe alebo na sebe, a to v prípade, ak odpor tejto osoby bol v dôsledku nepriaznivému telesného stavu alebo v dôsledku inej príčiny, za ktorú nie je zodpovedný, vylúčený,
* pri lúpeži sa zmocní poistenej veci s použitím násilia proti inému alebo hrozby bezprostredného násilia.

1. Strany dohody sa dohodli, že pre poskytnutie poistného plnenia nie je podstatné, či páchateľ bol zistený lebo nie.
2. Poistenie sa vzťahuje na úmyselné poškodenie alebo zničenie poistenej veci, ak úmyselné konanie smerovalo k poškodeniu alebo zničeniu poisteného majetku, proti osobe poistníka alebo proti osobe vlastníka poisteného majetku.
3. Poistenie sa vzťahuje na tzv. vnútorný vandalizmus, ktorý predstavuje úmyselné poškodenie alebo úmyselné zničenie poistenej veci spáchané inou osobou ako poisteným tým spôsobom, že prerazí cestu do chráneného priestoru, prekoná prekážku a poškodí alebo zničí predmet poistenia.
4. Poistenie sa vzťahuje na tzv. vonkajší vandalizmus, ktorý znamená, že iná osoba ako poistený úmyselne poškodí alebo zničí verejne prístupnú poistenú vec.
5. Pod pojmom úmyselné poškodenie alebo zničenie poistenej veci sa okrem iného chápe aj estetické poškodenie poistenej veci – poškodenie sprejermi alebo grafitmi.
6. Strany dohody sa dohodli, že poistenie kryje aj krádež stavebných súčastí nehnuteľnosti alebo vonkajší vandalizmus na stavebných súčastiach nehnuteľností.
7. Poistením sú kryté aj technologické súčasti budov, hál a stavieb, nadzemné a podzemné rozvody (TÚV, tepla, pary), optické a elektrické rozvody, inžinierske siete evidované ako vlastný alebo cudzí majetok v dočasnom užívaní poistníka.
8. Poistenie kryje aj náklady na odstránenie stavebných súčasti budov a zámkov, ktoré boli poškodené pri krádeži a lúpeži. Hradené sú aj škody na trezorových miestnostiach a zámkov trezorov poškodených pri poistnej udalosti.
9. Poistenie pre prípad škôd spôsobených krádežou, lúpežou alebo vandalizmom sa vzťahuje aj na registračné pokladne a schránky a ceniny v nich uložené.
10. Dojednáva sa, že poistenie kryje aj odcudzenie mobilných alebo prenosných zariadení z motorového vozidla za podmienky, že motorové vozidlo bolo v čase poistnej udalosti uzamknuté a predmetné poistené veci sa nachádzali v kufri alebo v priestore určenom na ich uloženie alebo v uzatvárateľnej priehradke motorového vozidla.
11. Na poistenie podľa tohto článku dohody sa vzťahuje čl. VI ods. 5 a 6 tejto dohody.
12. Dojednáva sa, že v rámci poistenia podľa tohto článku dohody je poistený aj majetok, ktorý je obstaraný z finančných prostriedkov fondov Európskej únie a štátneho rozpočtu.
13. Územná platnosť poistenia: územie Slovenskej republiky. Pri poistení hnuteľných vecí sa dojednáva územná platnosť nasledovne: územná platnosť hnuteľných vecí sa pre prípad krádeže, lúpeže a vandalizmu rozširuje aj o miesta pobytu (externé pracovisko, adresa trvalého alebo prechodného bydliska, ubytovacie zariadenie na území Slovenskej republiky) a pohybu (motorové vozidlá, vlaky, autobusy, lietadlá, plavidlá na území Slovenskej republiky).
14. Poisťovňa akceptuje zabezpečenie uvedené v prílohách hnuteľného majetku, nehnuteľného majetku a finančnej hotovosti.

**Článok VIII.**

**Zmluvná cena a platobné podmienky**

1. Cena za poskytnuté poistenie (ďalej len „cena“, alebo „poistné“) podľa tejto dohody je stanovená dohodou strán dohody v súlade so zák. č. 18/1996 Z. z. a vyhl. č. 87/1996 Z. z. na základe výsledkov verejného obstarávania podľa čl. II tejto dohody, ktorého úspešným uchádzačom sa stal poisťovateľ, a v súlade s ponukou predloženou poisťovateľom podľa **Prílohy č. 2** (Skladba ceny celkom) tejto dohody, ktorá je neoddeliteľnou súčasťou tejto dohody.
2. Cena za poskytnuté poistenie podľa odseku 1. tohto článku zahŕňa všetky náklady poisťovateľa vrátane akýchkoľvek daní, poplatkov a iných súvisiacich služieb a ďalších nákladov poisťovateľa alebo inej tretej osoby súvisiace s poskytnutím poistenia. Podrobný rozpočet ocenených položiek je uvedený v Prílohách č. 2., č. 2.1.1., č. 2.1.2., č. 2.1.3., č. 2.2.1., č. 2.2.2., č. 2.2.3. a č. 2.3.1. tejto rámcovej dohody, ktoré sú neoddeliteľnou súčasťou tejto dohody.
3. Cena za poskytnuté poistenie podľa tejto dohody je v súlade so zákonom č. 222/2004 Z. z. o dani z pridanej hodnoty v znení neskorších predpisov oslobodená od DPH.
4. Výška poistných sadzieb, ktoré sú uvedené v Prílohách č. 2.1.1., č. 2.1.2., č. 2.1.3., č. 2.2.1., č. 2.2.2., č. 2.2.3. a č. 2.3.1. tejto rámcovej dohody sú dojednané ako maximálne a sú záväzné počas celej doby trvania platnosti tejto rámcovej dohody. Nižšiu ročnú sadzbu za jednotlivé druhy poistenia je možné dohodnúť iba na základe písomného súhlasu obidvoch zmluvných strán formou dodatku k tejto dohode.
5. Celková hodnota predmetu plnenia tejto dohody za všetky poskytnuté poistenia špecifikované v jednotlivých čiastkových poistných zmluvách uzavretých podľa tejto dohody počas trvania platnosti a účinnosti dohody sa môže upraviť v dôsledku zmeny rozsahu poisteného majetku v zmysle odseku č. 4 a č. 5 Článku V. tejto rámcovej dohody po prepočítaní na základe dohodnutých poistných sadzieb v jednotlivých prílohách tejto dohody.
6. Poisťovateľ vyhlasuje, že ceny uvedené v prílohách tejto dohody zahŕňa všetky jeho predpokladané náklady a primeraný zisk. Poisťovateľ súčasne vyhlasuje, že s prihliadnutím na všetky okolnosti nebude požadovať akékoľvek ďalšie náklady, príplatky, poplatky, či dane ktoré nie sú zahrnuté v tejto dohode a ktoré by musel znášať poistník.
7. Poistné dohodnuté podľa tejto dohody za poskytovaný predmet tejto dohody bude hradené prevodom na účet poisťovateľa v štvrťročných splátkach bez navýšenia poistného ako tzv.: „predpis poistného“. Predpis poistného bude obsahovať: identifikačné údaje poistníka, identifikačné údaje poisťovateľa, číslo dokladu, resp. variabilný symbol, predmet poistenia, dátum vystavenia, dátum splatnosti, obdobie poistenia a čiastku. Predpis poistného je povinný vyhotoviť poisťovateľ a zaslať na adresu sídla poistníka uvedenú v čl. I. tejto dohody.
8. Poistné podľa tejto dohody je dojednané ako bežné poistné.
9. Splátky poistného sú kalkulované bez prirážok.
10. Predpis poistného musí byť doručený na adresu poistníka najneskôr 30 kalendárnych dní pred ukončením lehoty splatnosti poistného/splátky poistného.
11. Poistník je oprávnený vrátiť poisťovateľovi predpis poistného v lehote 15 pracovných dní odo dňa jeho doručenia, ak je vyhotovený v rozpore s touto dohodou, čiastkovou poistnou zmluvou vystavenou na základe tejto dohody alebo Všeobecnými poistnými podmienkami poisťovateľa, ktoré budú prílohou čiastkových poistných zmlúv alebo všeobecne záväznými právnymi prepismi SR, ak obsahuje vyúčtovanie poistného do konca poistného obdobia s uvedením nesprávnych, resp. chýbajúcich údajov.
12. Zmluvné strany sa dohodli, že splatnosť poistného nemá vplyv na vznik poistenia.
13. Poisťovateľ je povinný strpieť výkon kontroly (auditu) overovania súvisiaceho s poistením majetku, ktorý je/bude predmetom poistenia podľa tejto dohody, kedykoľvek počas platnosti a účinnosti *Zmlúv o poskytnutí nenávratného finančného príspevku* týkajúcich sa obstarania majetku, ktorý je/bude predmetom poistenia podľa tejto dohody, a to najmä nasledujúcimi oprávnenými osobami:
14. poskytovateľ NFP a ním poverené osoby,
15. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
16. orgán auditu, jeho spolupracujúce orgány a nimi poverené osoby,
17. splnomocnení zástupcovia Európskej komisie a Európskeho dvora audítorov,
18. osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ.
19. Predmet plnenia tejto dohody je financovaný z vlastných zdrojov, z dotácie štátneho rozpočtu, resp. z mimorozpočtových zdrojov verejného obstarávateľa a z nenávratného finančného príspevku z fondov Európskej únie v rámci jednotlivých projektov EÚ. Zoznam projektov EÚ je uvedený v Prílohe č. 3 tejto dohody, ktorá je jej neoddeliteľnou súčasťou.
20. Ak v priebehu plnenia tejto dohody vznikne potreba obstarania majetku aj pre iné projekty, o ktorom poistník v čase podpísania tejto dohody nemal vedomosť, poistník si **vyhradzuje právo rozšíriť** počet projektov, ktorých sa poistenie majetku týka a zabezpečiť poistenie podľa tejto dohody aj pre **majetok získaný z takýchto projektov**.

**Článok IX.**

**Likvidácia poistných udalostí, prehľad o úhradách poistného**

1. V prípade vzniku poistnej udalosti je poistník povinný túto skutočnosť bezodkladne nahlásiť poisťovateľovi, a to formou telefonického hlásenia na tel. číslach, ktoré budú uvedené v čiastkových poistných zmluvách.
2. Nepretržitý 24-hodinový telefónny servis asistenčnej služby zabezpečuje poisťovateľ.
3. Po nahlásení škody asistenčnou službou poisťovateľ v prípade potreby zabezpečí do 48 hodín obhliadku miesta vzniku škody a v prípade potreby doručí poistníkovi predpísané tlačivo "Hlásenie o škodovej udalosti" podľa rizika.
4. Poistník je následne bezodkladne informovaný o čísle škodovej/ poistnej udalosti.
5. Pri likvidácii poistných udalostí (ďalej len „PU“) bude poisťovateľ postupovať nasledovne:
   1. pri likvidácii PU, pri ktorej by malo prísť ku kráteniu alebo zamietnutiu poistného plnenia, poisťovateľ najprv uvedenú poistnú udalosť konzultuje s povereným zamestnancom poistníka, na ktorom sa obe zmluvné strany dohodnú;
   2. poisťovateľ vždy po ukončení likvidácie PU zašle písomné oznámenie o zlikvidovaní PU na adresu sídla poistníka uvedenú v čl. I tejto dohody.
6. V prípade PU bude poistné plnenie poukázané priamo na účet poistníka, ktorý si bude uplatňovať náhradu zo vzniknutej škody z jednotlivej čiastkovej poistnej zmluvy uzatvorenej na základe podmienok stanovených v tejto dohode.

**Článok X.**

**Zmeny v jednotlivej čiastkovej poistnej zmluve**

1. Poistník je povinný písomne (faxom, e-mailom alebo poštou) nahlásiť a špecifikovať poisťovateľovi požadované zmeny pre poistenie majetku/rizika, a to najneskôr 5 pracovných dní od požadovaného začiatku účinnosti čiastkovej poistnej zmluvy.
2. Zmeniť alebo doplniť čiastkovú poistnú zmluvu možno len na základe písomného súhlasu oboch zmluvných strán. Zmeny sa vykonávajú formou písomných vzostupne číselne označených dodatkov k čiastkovej zmluve.
3. Spôsob zmeny rozsahu predmetu poistenia v čiastkových poistných zmlúv v prípade vyradenia určitého predmetu poistenia z poistného krytia, bude vopred dohodnutý v čiastkovej poistnej zmluve.

**Článok XI.**

**Subdodávatelia**

1. Zoznam subdodávateľov poisťovateľa, ktorý predložil poisťovateľ do času uzavretia rámcovej dohody spolu s uvedením údajov o všetkých známych subdodávateľoch v zmysle § 41 zákona o verejnom obstarávaní, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia tvorí **Prílohu č. 5** k tejto dohode. Poisťovateľ je povinný písomne oznámiť poistníkovi akúkoľvek zmenu údajov o subdodávateľovi, a to do 5 pracovných dní odo dňa, kedy sa poisťovateľ dozvedel o tejto zmene.
2. Ak v čase uzavretia rámcovej dohody poisťovateľovi neboli známi subdodávatelia a poisťovateľ má v úmysle realizovať predmet tejto dohody prostredníctvom subdodávateľa, poisťovateľ tak môže urobiť iba s predchádzajúcim písomným súhlasom poistníka. Zámer realizácie predmetu tejto zmluvy prostredníctvom subdodávateľa poisťovateľ bezodkladne písomne oznámi poistníkovi s uvedením údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
3. K zmene subdodávateľa môže dôjsť len po odsúhlasení poistníkom. Poisťovateľ je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť poistníkovi zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov).
4. Poisťovateľ je povinný postupovať pri výbere subdodávateľa tak, aby náklady vynaložené na zabezpečenie plnenia predmetu zmluvy boli primerané jeho kvalite a cene a tak, že subdodávatelia podieľajúci sa na plnení predmetu zmluvy budú kvalifikovaní na svoje profesie vzťahujúce sa na plnenie tejto dohody a budú mať potrebné oprávnenia a osvedčenia potrebné k plneniu predmetu dohody.

**Článok XII.**

**Záverečné ustanovenia**

1. Táto dohoda sa uzatvára na dobu určitú, a to **na dobu 36 mesiacov** odo dňa nadobudnutia jej účinnosti alebo do vyčerpania celkovej sumy dohody, podľa toho, ktorá skutočnosť nastane skôr.

V prípade nevyčerpania celkovej sumy tejto dohody v lehote podľa predchádzajúcej vety tohto odseku dohody a za predpokladu, že poistník má záujem na ďalšom trvaní dohody, strany dohody sú oprávnené písomným dodatkom predĺžiť jej trvanie.

1. Strany dohody sú povinné dodržiavať platné a účinné právne predpisy v oblasti ochrany osobných údajov, a to nariadenie Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákon č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zák. č. 18/2018 Z. z.“) a zabezpečiť ich dodržiavanie svojimi zamestnancami a členmi orgánov podľa zák. č. 513/1991 Zb. Obchodného zákonníka v znení neskorších predpisov.
2. Táto dohoda nadobúda platnosť dňom jej podpisu oboma účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv Úradu vlády Slovenskej republiky.
3. Strany dohody môžu odstúpiť od tejto dohody z dôvodu upravených príslušnými právnymi predpismi a z dôvodu porušenia akéhokoľvek ustanovenia tejto dohody. Na odstúpenie od tejto rámcovej dohody sa vyžaduje písomná forma. Odstúpenie nadobúda účinnosť dňom doručenia odstúpenia druhému účastníkovi dohody.
4. Strany dohody sú oprávnené vypovedať túto dohodu aj bez udania dôvodu v trojmesačnej výpovednej lehote, ktorá začína plynúť prvým dňom mesiaca, ktorý nasleduje po mesiaci v ktorom došlo ku doručeniu výpovede druhej strane dohody.
5. Túto dohodu je možné meniť alebo dopĺňať iba vzostupne číslovanými písomnými dodatkami, pokiaľ tieto nebudú v rozpore so zákonom o verejnom obstarávaní, ktoré sa po podpísaní účastníkmi dohody stávajú jej nedeliteľnou súčasťou.
6. Pokiaľ by sa ktorékoľvek ustanovenie tejto dohody stalo neplatným, nespôsobuje to neplatnosť dohody ako celku.
7. Strany dohody sa dohodli riešiť vzniknuté spory dohodou. V prípade, že medzi účastníkmi dohody nedôjde k dohode, tieto budú riešené v zmysle všeobecne záväzných právnych predpisov SR.
8. Strany dohody sa dohodli, že akékoľvek písomnosti vyplývajúce z právneho vzťahu založeného touto dohodou (napríklad faktúry, uplatnenie náhrady škody, výpoveď alebo odstúpenie od tejto dohody) sa budú považovať za doručené aj v prípade, ak sa doporučená zásielka adresovaná na adresu sídla druhej strany dohody vráti odosielateľovi ako neprevzatá (napríklad z dôvodu odopretia prevzatia písomnosti alebo neprevzatia písomnosti v odbernej lehote, prípadne z dôvodu neznámeho adresáta); v uvedenom prípade sa písomnosť považuje za doručenú dňom, keď bola odosielateľovi listová zásielka vrátená, i keď sa adresát o tom nedozvedel.
9. Strany dohody sú povinné sa vzájomne písomne informovať o všetkých zmenách v skutočnostiach, ktoré sú rozhodujúce pre plnenie práv a povinností vyplývajúce z tejto dohody, najmä zmenu obchodného mena, právnej formy, bankového spojenia, adresy sídla.
10. Ak sa má na základe tejto dohody doručiť písomnosť druhej zmluvnej strane, doručuje sa formou doporučenej zásielky na adresu sídla uvedenú v čl. I tejto dohody.
11. Táto rámcová dohoda sa vyhotovuje v 5 vyhotoveniach, z ktorých každá má platnosť originálu. Po podpísaní poisťovateľ dostane 2 vyhotovenia a poistník 3 vyhotovenia.
12. Účastníci dohody vyhlasujú, že ustanoveniam tejto dohody porozumeli čo do obsahu i rozsahu, dohoda vyjadruje ich vôľu, nebola uzatvorená v tiesni, ani za inak nápadne nevýhodných podmienok, pod psychickým, či fyzickým nátlakom na znak čoho k nej pripájajú svoje vlastnoručné podpisy.
13. Nedeliteľnou súčasťou tejto dohody sú je **prílohy**:

* Príloha č. 1. Rozsah služieb celkom - súpis
* Príloha č. 1.1. Nehnuteľný majetok – súpis podľa objektov
* Príloha č. 1.2 Hnuteľný majetok – súpis
* Príloha č. 1.3. Finančná hotovosť – súpis podľa pokladní UPJŠ
* Príloha č. 2 Skladba ceny – POISTENIE CELKOM
* Príloha č. 2.1.1. Skladba ceny – Nehnuteľný majetok (živel)
* Príloha č. 2.1.2. Skladba ceny – Nehnuteľný majetok (odcudzenie)
* Príloha č. 2.1.3. Skladba ceny – Nehnuteľný majetok (vandalizmus)
* Príloha č. 2.2.1. Skladba ceny – Hnuteľný majetok (živel)
* Príloha č. 2.2.2. Skladba ceny – Hnuteľný majetok (odcudzenie)
* Príloha č. 2.2.3. Skladba ceny – Hnuteľný majetok (vandalizmus)
* Príloha č. 2.3.1. Skladba ceny – Finančná hotovosť (odcudzenie)
* Príloha č. 3 Zoznam projektov NFP ŠF EÚ
* Príloha č. 4 Všeobecné zmluvné podmienky poisťovateľa (doplní uchádzač/poisťovateľ)
* Príloha č. 5 Subdodávatelia (ak relevantné)

Za poisťovateľa Za poistníka:

V ..............................., dňa .................. V Košiciach, dňa ..................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*meno, priezvisko, titul, funkcia* prof. RNDr. Pavol Sovák, CSc.

*podpis oprávnenej osoby (osôb) poisťovateľa* rektor

*Prílohy* ***č. 1. až 3****. k Rámcovej dohode*

**Predmet a cena plnenia rámcovej dohody**

Príloha č. 1. Rozsah služieb celkom - súpis

Príloha č. 1.1. Nehnuteľný majetok – súpis podľa objektov

Príloha č. 1.2 Hnuteľný majetok – súpis

Príloha č. 1.3. Finančná hotovosť – súpis podľa pokladní UPJŠ

Príloha č. 2 Skladba ceny – POISTENIE CELKOM

Príloha č. 2.1.1. Skladba ceny – Nehnuteľný majetok (živel)

Príloha č. 2.1.2. Skladba ceny – Nehnuteľný majetok (odcudzenie)

Príloha č. 2.1.3. Skladba ceny – Nehnuteľný majetok (vandalizmus)

Príloha č. 2.2.1. Skladba ceny – Hnuteľný majetok (živel)

Príloha č. 2.2.2. Skladba ceny – Hnuteľný majetok (odcudzenie)

Príloha č. 2.2.3. Skladba ceny – Hnuteľný majetok (vandalizmus)

Príloha č. 2.3.1. Skladba ceny – Finančná hotovosť (odcudzenie)

Príloha č. 3 Zoznam projektov NFP ŠF EÚ

*Príloha* ***č. 4****. k Rámcovej dohode*

**Všeobecné zmluvné podmienky poisťovateľa (uchádzača)**

a príp. osobitné poistné podmienky poisťovateľa (uchádzača)

*Vypracuje a predloží uchádzač / poisťovateľ*

*Príloha* ***č. 5*** *k Rámcovej dohode (ak relevantné)*

**S u b d o d á v a t e l i a**

Predmet dohody: **Poistenie majetku a finančnej hotovosti na 36 mesiacov**

Poistník: Univerzita Pavla Jozefa Šafárika v Košiciach, Šrobárova 2, 041 80 Košice

Poisťovateľ: **......................................................................................................**

**Zoznam subdodávateľov**

podľa ustanovenia § 41 zákona č. 343/2015 Z. z. o verejnom obstarávaní

|  |  |  |  |
| --- | --- | --- | --- |
| Identifikácia subdodávateľa | Predmet subdodávky | Podiel subdodávky zákazky v % | Osoba oprávnená konať za subdodávateľa  (meno a priezvisko, adresa pobytu, dátum narodenia, funkcia) |
| Názov:  Sídlo:  IČO: |  |  |  |
| Názov:  Sídlo:  IČO: |  |  |  |
| Názov:  Sídlo:  IČO: |  |  |  |

V ................................. dňa ................................

..............................................................

*meno, priezvisko, titul, funkcia,*

*podpis oprávnenej osoby (osôb) predávajúceho*